Document ID: 31988R2325

31988R2325
L 202/41
JURNALUL OFÍCIAL AL UNIUNII EUROPENE
REGULAMENTUL (CEE) NR. 2325/88 AL COMISIEI
din 26 iulie 1988
de modificare a unor regulamente privind organizarea comună a pieței în sectorul orezului
COMISIA COMUNITĂȚILOR EUROPENE,
având în vedere Tratatul de instituire a Comunității Economice Europene,
având în vedere Regulamentul (CEE) nr. 1418/76 al Consiliului din 21 iunie 1976 privind organizarea comună a pieței orezului (1), modificat ultima dată de Regulamentul (CEE) nr. 2222/88 (2), în special articolul 16 alineatul (5) și articolul 19,
întrucât Regulamentul (CEE) nr. 1418/76 prevede, de la 1 septembrie 1988, clasificarea orezului în trei categorii în loc de două, și anume cu bob rotund, cu bob mediu și cu bob lung; întrucât aceste două categorii din urmă corespund categoriei orezului cu bob lung, prevăzută de regimul precedent;
întrucât este necesar să se adapteze în consecință Regulamentul nr. 467/67/CEE al Comisiei din 21 august 1967 de stabilire a ratelor de conversie, a costurilor de prelucrare și a valorii subproduselor aferente diferitelor etape de transformare a orezului (3), modificat ultima dată de Regulamentul (CEE) nr. 2249/85 (4), precum și Regulamentul (CEE) nr. 1613/71 al Comisiei din 26 iulie 1971 de stabilire a modalităților de fixare a prețurilor CIF și a prelevărilor pentru orez și de brizură de orez, precum și a sumelor de corecție aferente (5), modificat ultima dată de Regulamentul (CEE) nr. 2117/80 (6);
întrucât măsurile prevăzute de prezentul regulament sunt în conformitate cu avizul Comitetului de gestionare a cerealelor,
ADOPTĂ PREZENTUL REGULAMENT:
Articolul 1
La articolul 1 alineatele (2) și (3) și la articolul 3 alineatul (2) litera (b) și alineatul (3) litera (b) din Regulamentul nr. 467/67/CEE, cuvintele „orez cu bob lung” se înlocuiesc cu „orez cu bob mediu sau cu bob lung”.
Articolul 2
Regulamentul (CEE) nr. 1613/71 se modifică după cum urmează:
1.
La articolul 4, punctul 2 se înlocuiește cu următorul text:
„(2) Pentru orezul decorticat cu bob mediu sau cu bob lung:
(a)
la orezul decorticat cu bob mediu sau cu bob lung, ajustat în funcție de diferențele eventuale de calitate în raport cu calitatea standard;
(b)
după caz, la orezul nedecorticat cu bob mediu sau cu bob lung, ajustat în funcție de cursurile de schimb, de cheltuielile de prelucrare și de valoarea subproduselor, precum și de diferențele eventuale de calitate în raport cu calitatea standard.”
2.
La articolul 4, punctul 4 se înlocuiește cu următorul text:
„(4) Pentru orezul albit cu bob mediu sau cu bob lung:
(a)
la orezul albit cu bob mediu sau cu bob lung, ajustat în funcție de diferențele eventuale de calitate în raport cu calitatea standard pentru care este stabilit prețul-prag al orezului decorticat, aceste diferențe fiind ele însele ajustate în funcție de cursul aplicabil la convertirea orezului decorticat cu bob lung în orez albit cu bob lung;
(b)
după caz, la orezul semialbit cu bob mediu sau cu bob lung, ajustat în funcție de cursul de schimb, de cheltuielile de prelucrare și de valoarea subproduselor în vederea obținerii unui orez albit cu bob mediu sau bob lung care trebuie el însuși ajustat în conformitate cu dispozițiile de la litera (a).”
Articolul 3
Prezentul regulament intră în vigoare în a treia zi de la data publicării în Jurnalul Oficial al Comunităților Europene.
Se aplică de la 1 septembrie 1988.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 26 iulie 1988.

Labels: 3
17